בינות למסכות החוף הגינאי אשר מתחרות ביניהן ביופיין ובשאיפה למטאפיזי בולטות מסכות עזות מבט הנשקף מעיניים מרובות של הגרבו. מסכות אלו זרות לחלוטין לכללי האסתטיקה המערבית אך כוחן ויופיין מתעצם בכול מפגש חוזר עימן . מחקר מעמיק יותר מגלה כי מאחוריהן עומד סיפורו של עם המנסה לשמר את עצמאותו ותרבותו מול המערב אך מפסיד ללא ידיעתו בעיצוב תדמיתו כלפי העולם.

הגרבו המונים כ 400,000 איש יושבים במישור החוף הליברי ממקמים את כפריהם על דיונות הנמצאות לרוב בין חוף האוקיינוס ולגונות של מים מתוקים מוקפים בביצות של עצי מנגרב – הנהרות הרבים הניצבים למישור החוף מקשים מאוד על התעבורה והגעה לכפר הנמצא בקרבה בקו אווירי לבירה מונרוביה יכולה לקחת מספר ימים של נסיעה קשה, חציית אסדות מיים על ידי גשרים תלויים וכ'.

בלבריה הם נחשבים כקבוצה בדלנית, לוחמים השומרים בקנאות על מנהגיהם הכוללים קורבן אדם, וכפריהם נחשבים כמחוץ לתחום. ושומר נפשו ירחק.

 ערך הוויקפדיה לגבי הגרבו כולל תאור נרחב של צמידי הקרסול אשר מנהיגי הגרבו נהגו לענוד אשר אינם ניתנים להסרה ונדרש ל"האכילם" תדיר בדם אדם. וכן תיאור מפורט של מנהגם לחדד את שניהם הקדמיות – את המסכנה הברורה שמדובר בשבט קאניבלי מתבקש הקורא להשלים בעצמו.

תיאורים אלו באים על רקע מגוון הדמויים ממלחמת האזרחים האחרונה החל מהוצאתו להורג ואכילתו בשידור טלוויזיה של Samuel doe וכלה באימגים שלgeneral butt naked - Joshua blahyi המצולם מסתער ערום לחלוטין חמוש ברובה סער וטובח באזרחים.

בעיתונות הליברית של שנות השבעים והשמונים היו כתבות רבות בדבר חטיפת ילדים ורציחתם למטרות טקסיות. ספרו הקאנוני של Richard Harris – the mask of the Medusa מסביר בהרחבה את שורשי האלימות האנדמית בחוף הליברי ואחריותם העקרית לטענתו לפריצת מלחמת האזרחים של סוף המאה העשרים, תמונות לוחמי הגרבו חמושים בסכינים מעוקלות כפי שהתפרסמו בספרו של shwabb וכן חמישים שנה מאוחר יותר רוקדים בלוויית הנשיא tubman ( 1971 ) אשר אל אף היותו בן למשפחה אמריקו ליברית, לאור מוצאו מאיזור הגרבו נחשב על ידם כמנהיג מקומי, בהחלט התאימו לנרטיב זה.

תדמית גראפית זו המשלימה שלל דימויים של פראים המבשלים לבנים במרק – שהונחלו כחלק ממסע הלגיטימציה לשלטון הקולניאלי ונחקקו בזיכרון המערבי במהלך המאה העשרים. שונה לחלוטין מתדמית הגרבו בשכנתה של ליבריה חוף השנהב אשר בה נמצאים כ 10% מהקבוצה.

בחוף השנהב ––הם נקראים kru להבדיל מה – Kru הליברים אשר הינם קבוצה נפרדת. עצם השם kru מרמז על התייחסות שונה לחלוטין - יש הגורסים כי השם kru הינו קיצור של krumen - אנשי צוות – אשר שירותיהם כאנשי צוות בספינות היה חיוני לצי הבריטי ולאחרים ששייטו בחופי מערב אפריקה החל מתחילת המאה השמונה עשרה.

ה greboהיו כוח עבודה מיומן וזמין להשכרה –במשך השנים לאור האקלים הקשה בחוף הגינאי וחוסר עמידות של הצוותים הלבנים אליו, האינטראקציה עם החוף כולל מסחר הפכה למיוצגת על ידי הגרבו – אשר כדי להבדיל את עצמם מהמיליונים של אחיהם השחורים שנחטפו לעבדות עד תחילת המאה העשרים סמנו עצמם בכחול indigo במצחם.

היותם ישות חופשית, עצמאותם ועמידותם לשיעבוד הפכו לחלק עקרי במיתולוגיה של הגרבו והצבע הכחול אשר כמאה שנה לפני ש yves Klein רשם עליו פטנט, שימש גוון זה של אולטרמרין אשר הופק על ידי ערבוב של חמר וחרסית עם הדטרגנט rackitt blue שהיה זמין לגרבו עוד במאה השמונה עשרה לאחד מסממני הכוח של הקבוצה.

הסיבות ל "רשת בטחון" זו היו בעקרן כלכליות, אזור החוף הגינאי היה עד אמצע המאה השמונה עשרה מיושב בדלילות והשלל ממסעות הצייד האנושיים עמד על כ – 2000 עבדים לשנה אשר לאור התמותה הגבוהה כ- 60% ,הניב בסיכומו של דבר כ- 800 עבדים לא מיומנים . בעוד כוח העבודה ששימש את נציגי הקולוניות במהלך המאה ה19 הוערך בין 5000 ל 10000 איש לשנה, על מידת ההצלחה העצומה של צוותים ליברים אלו ניתן ללמוד מהעובדה כי גם משלחתו של ד"ר ליווינגסטון לוותה בחלקה על ידי אנשי הגרבו.

בסמוך לביטול העבדות הגבולות בין עבדות לכוח אדם להשכרה היו אפורים ביחוד בהבנת הצד האירופי, דבר שגרם לקבוצות העבודה שהועלו לספינת הצי הצרפתי regina coeli להרוג את אנשי הצוות ולהעלותה באש.

עקר הכלכלה באזור החוף הליברי במאה ה 19 ותחילת ה-20 התבססה על סחר במוצרי דקל – שמן ועץ וכן כוח אדם להשכרה. לאור החוסר בנמלים טבעיים היו האניות מתקרבות לשפכי נהרות והתושבים היו חותרים אליהם למטרות מסחר והצעות עבודה. צוות לרוב היה מועסק לתקופה של כשנתיים ימים – אניות אשר סיימו את מסען קודם לכן היו מורידות את הצוות בכול מקום אליו הגיעו, לפעמים במרחק עצום מנקודת ההתחלה. והגרבו שקבלו את שכרם במוצרים סחרו בהם במהלך מסעם חזרה. עם חיזוק הכלכלה והביטחון. עובתה רצועת החוף בכפרים. ונקודות האינטראקציה בין גרבו/קרו והספנים המערביים הפכו לערי נמל.

החל מ 1819 האנגלים החלו להעסיק מתווכים – headmen כדי לארגן את גיוס כוח האדם ויחסי השכר. ראשי צוותים אלו קבלו מעשר מהשוכר והמושכר.

עיון קצר בתולדות Liberia מסביר את השוני העצום בייצוג לו זכו הגרבו בארצם ובין זה שבשכנתם חוף השנהב.

ליבריה הוקמה על ידי עמותות אמריקאיות שחרטו על דגלם יישוב מחדש של עבדים משוחררים מאמריקה ביבשת השחורה, גירוש זה של עבדים שנוצלו עד תום ללא הכשרה או אחריות תאם את הנרטיב הגזעני והצדקני של המאה התשע עשרה. ישוב המשלוחים הראשונים בסמוך לריכוז של כפרי grebo היה מתוך התקוה לאיזון ולימוד הדדי בין המתיישבים החדשים ושכניהם המקומיים אשר למעט צבע גוף לא היה בינהם כול דמיון .

ההסכמה לקבלת “האורחים החדשים “ ותנאיה היו נושא למחלוקת תמידית בין המתיישבים החדשים והאוכלוסיה המקומית – קבלת חברים חדשים לקהילה על ידי בתי אב מבוססים היתה חלק מהתרבות של מערב אפריקה אשר בה החוסר התמידי בכוח אדם גרר את ההגדרה של wealth in people ובתי אב מבוססים שמחו לקבל לשרותיהם אוכלוסיות נודדות אשר קיבלו את ההירארכיה הפוליטית של המארח – על כול מערכת החובות וההתניות של סמיכות כזו.

המתיישבים החדשים היו זרים לחלוטין הן מבחינה אתנית והן דתית לתרבות זו – מחוז meryland סופח לשטח הרפובליקה ( אשר המקומיים הודרו ממנה ) בשנת 1857.

פרנסתם הושטטה על יצירת בלעדיות לקשר עם המעצמות הקולוניאליות והכלכלה הכרוכה בכך.

הרפובליקה הצעירה התקיימה ממיסים כבדים על מסחר בין פנים הארץ לחוף כולל השטת מס גולגולת אשר כול מעסיק ( רב חובל וכ' ) היה צריך לשלם עבור כול עובד מקומי שעלה על אנייתו.

רצועת החוף אשר לאור החוסר בביטחון, המלריה האנדמית והמחסור בגידולים חקלאיים היתה עד אמצע המאה ה- 18 מיושבת בדלילות החלה לשנות את אופייה והפכה עם התעבות המסחר לקטר כלכלי שכלל יישוב מואץ של בתי אב מפנים הארץ – the hinterlands ברצועת החוף. – ציפוף זה גרם לסכסוכים בין שבטים ובתי אב ביחס ל"בעלות" על קרקעות ולמלחמות בין שבטיות.

במהלך מהמאה ה 19 גדל בהרבה היקף הסחר בין המערב והחוף הגינאי וזאת לאור דרישה עולמית למוצרים הנלווים לגידולי הדקל החל בשמן וכלה ב-piassava שנדרשה לתעשיית המכחולים. והלחץ של בתי אב מפנים הארץ ליצור ראשי גשר עצמאיים למסחר באזור החוף ללא תלות בתווך גבר.

ממשלת מונרוביה הגבילה את אזורי הסחר למספר מוגדר של נקודות ואסרה על מסחר או העסקת כוח אדם בכול מקום אחר – מדינות אירופה אשר לא הכירו בסמכותה של הממשלה האמריקנית ולטשו עיניים לשעבוד קולוניאלי של חבל הארץ המעיין חופשי סיפקו נשק ותמיכה למתקוממים וליבו את מלחמות הגרבו של תחילת המאה העשרים.

אי לכך מצאו עצמם ה Grebo בקונפליקט כפול – מצד אחד תחרות עם שבטים שונים מפנים הארץ ששלחו נציגויות לאיזור החוף וכן עם המתיישבים עצמם שראו בגרבו מקור פרנסה וכוח עבודה בלבד.

ואכן מלחמות הgrebo פרצו כול מספר שנים – ודוכאו באכזריות בעזרת ספינות מלחמה וארטילריה אמריקנית. ידועים לשמצה היו חיילי הfrontier force אשר אומנו לחיות מביזה של יבולי התושבים – קריאות של מתווכים אמריקנים לשתף את הgrebo ברפובליקה לא נענו.

מיסוד המכסים הגבוהים ופיקוח הדוק באמצעות פקידות מושחתת על נקודות המסחר גרמו לכך כי אזור החוף יהיה במצב של chronic unrest הפקידות שנהנתה מתגמולי העודף בגביית המיסים גרמה לרישושה של האוכלוסייה ולא בחלה בגיוס לעבודות כפייה וכ'.

המאזן השתנה לחלוטין ב1914 מלחמת העולם הראשונה, והאמברגו הבריטי אשר גרם לעצירת המסחר הימי, ממשלת ליבריה הרעבה למזומנים נאלצה להשלים את החסר על ידי הטלת מס – hut tax ובעטיו פרצה ב1915 התקוממות כללית כאשר בשיאה התושבים המקומיים מבקשים את עזרת אנגליה אך אניית מלחמה אמריקניות מגיע לעזרת המתיישבים ומכניע את המתמרדים בקלות – כולל שרפת כפרים והוצאתם להורג של מנהיגי המרד.

החוסר הכרוני של ממשלת ליבריה בכסף וכלכלת top to bottom דחף בשנות השלושים את הממשלה לחתימת הסכמי יצוא אנושיים עם ממשלת ספרד וחברות הולנדיות ושליחת אלפי אנשים לעבודות כפייה אשר ההבדל בינם לעבדות הינו בשם בלבד. וכן לחתימה ב 1926 על הסכם Firestone שבו הוחכר 10% מהשטח החקלאי של ליבריה כולה לחברת הצמיגים ונפילת ממשלת מונרוביה למלכודת חוב ממנה השתחררה רק אחרי חצי מאה.

 החוסר באופק כלכלי עם בוא המיתון העולמי ועול המיסים גררו התפרצות לוחמה נוספת ב 1931. רק הזרמות כספים אמריקניות כחלק מבניית הנמל לצי האמריקני במלחמת העולם השנייה ושילובה של ליבריה במאמץ המלחמתי הצליחו להרגיע את הרוחות.

כתיבת ההיסטוריה הליברית בשנות השבעים על ידי מונרובייה גרמו לכך שהייצוג שאליו זכו הגרבו הוא מוטה לחלוטין. ועד היום השבט שהיה אחראי בין השאר למסכת המלחמה אשר הייתה תלויה בחדר האוכל של פיקאסו ב montrouge ובכך השפיע על כול אמנות המאה העשרים. נותר ללא כול ייצוג היסטורי.

מידת חוסר ההתאמה בין הדמוי שהפך למוסכמה לבין המציאות והעובדות ההיסטוריות צורם במיוחד לאור העובדה כי חברת הקאניבליים צמאי הדם הינה אחראית לאחת מהדמוקרטיות הראשונות כולל יישום של עקרון הפרדת הרשויות וכן והקפדה על כבוד וחרות כול החברים בקבוצה .

וכן הפרדה ברורה בין מינוי טיקסי ״ לכול החיים” ומנויים אזרחיים תקופתיים כולל מנגנוני רוטאציה בין קבוצות הגיל השונות ומעבר רציף של סטרוקטורות חברתיות ושלטוניות הניתנות לתיעוד רציף מהמאה השמונה עשרה ועד ימנו.

החיבור המקיף ביותר על הגרבו נכתב על ידי j.m.Johnson פורסם בשנת 1957 על ידי משרד הפנים בליבריה traditional history and the Glebo tribe אשר עותק ממנו שרד בספרית הקונגרס. מתוכו ומחוקרים נוספים אנו לומדים כי היחידה הבסיסית של יישוב הגרבו הינה ה panton המורכבת מבית אב על הסתעפיותיו ,כול בית אב שלח נציג לרוב נציג המשפחה הבריא המבוגר ביותר למועצת זקנים – panton nyefue - כפר / עיר מונה מספר יחדות אלו בהתאם לגודלו.

מועצה זו בוחרת את ה- krogoba או worabanh - אב העיר – אשר משמש בתפקיד זה לכול חייו. אין בסמכותו לפטר חבר במועצת הזקנים, כך שהנהגתו אינה אבסולוטית. המועצה והעומד בראשה אחראים לכול ההנהגה האזרחית של הכפר / עיר. אב העיר שימש בעבר כאין מלך אזרחי אשר יציאתו או כניסתו לכפר לוותה בתופים וטקסים. רוב מלכים אזרחיים אלו נבחרו מהשולשלת הראשונה של מקימי היישוב. – אלמנט תורשתי אבל לא הכרחי.

בדומה לחברות מקבילות במערב אפריקה, המארג החברתי היה מושתת על פי קבוצות גיל, אצל הגרבו שלושה :

המבוגרים – gnbade המתפקדים כמועצת היישוב.

גיל הביניים – sedibo גברים בגיל הביניים – בעלי משפחות וכ' .

צעירים – keyabo חסרי השפעה פוליטית – מתפקדים כקבוצות עבודה וכ׳.

תפקיד חשוב אחר הינו של krogba שר הצבא, אשר נבחר על ידי קבוצת גיל הביניים

מעמדות ספציפיים שהנם חופשיים ממבנה זה הינם של הdeyabo הרופאים אשר אחראים על יחסי הגומלין בין הקבוצות וכן על היחסים בין חברי הקבוצות ועמותות סתרים פן מערב אפריקה –עמותות הנמרים / נחשים וכ’.

בסמכותו של שר הצבא להחליט בניגוד למועצת הזקנים בזמני מלחמה – ולקחת פיקוד.

לפיכך חשיבות תפקיד זה גדולה ועל המתמודד בו לקבל את ברכת האורקל הנמצא ברכס הרי putu כיום שמורת sapo בליבריה . החלטת כוהן האורקל לגבי זהות שר הצבא הינה סופית ואינה נתנת לערעור.

תפקיד נוסף הינו של ה- bodio הנבחר גם הוא על ידי מועצת זקני הכפר ומשמש כמנהל הצד הדתי של חיי הקהילה וכן מתחזק את אש התמיד ואת בתי התפילה: leopard mouth – בהן נמצאים תשמישי הטקסים.

המיסיונרים הראשונים שהגיעו לאיזור cape palamas בחוף הליברי הופתעו ממידת המורכבות של המערכות השלטוניות הנהוגות ביישובי הגרבו וכן ממנהגי הטאבו והקבורה וכן מלבושו בשחור של הכוהן bodio ומגוון תפקידיו הכוללים בין השאר את תחזוקת אש תמיד והמזבח בעל הקרנות ופיתחו תאוריות ארוכות בדבר מוצאם של הגרבו מהיהדות.

מנויים של נושאי המשרות לכול החיים מאפשר מעקב אחר ההיסטוריה של כול יישוב וישוב מיום היווסדו כולל שמות המכהנים ותאריכי מותם .

אחד מהמיתוסים המייסדים של הגרבו מתחיל בשנת 1699 כאשר מפחד צייד האדם יוצאת קבוצה מאיזור Niger המונהגת על ידי אב מייסד בשם pudi momolla לכיוון איזור החוף. חלק מהמסע במורד הנהרות התנהל בסירות אשר התהפכו wlebo – capsizers ואנשיהם שחו לחוף ה- wlebo הינם האבות המייסדים של ה- We .

האחרים שהצליחו לעבור את המפלים היו זריזים כקופים – glebo – gle people הינם הגרבו – אנשי הקוף.

מיתוס מייסד נוסף הינו הימצאותה במעמקי אגם בקרבת הרי putuשל שן פיל המכילה חומר קסם אשר כוחה יאפשר את כיבוש מישור החוף. ורק צייד שיכול לצלול ולמשותה מהמים יוכל להנהיג את הקבוצה. עם השלמת המשימה תהפוך שן הפיל לצמיד מתכת – שיסמל את בחירתו למנהיג. הצייד הראשון שחזר עם צמיד המתכת והפך למנהיג היה nyama kewa .

בדרכם למישור החוף עוצרים האבות המייסדים ומקימים עיר – pahn המזוהה עם zwedru המרכז האדמיניסטרטיבי של grand gedeh county .אשר כוללים את רכס הרי puttu כיום שמורת sapo בליבריה.

עיר זו משמשת עד היום למיקום האורקל אשר את ברכתו מבקשים עם מנוי שר צבא חדש.

בידודם הפיזי של כפרי הגרבו הגובלים בשמורה והייראה מעצם הזכרת שמם הגנו על הקהילה לאורך מלחמת האזרחים שהתנהלה בליבריה במהלך שנות התשעים, והגרבו נעזבו לנפשם. בשנת 2015 נוצר קשר עם mr Williams אשר שמש כ- bodyo באחת הקהילות לשם מימון עבודות תשתית בכפר.

פגישות נערכו מחוץ לכפר ב – hunting lounge מקומי ליד zerikore

עם העמקת הקשר הועברו המפגשים לעיר עצמה sapo .– John Davis town

במסגרת המסעות והמפגשים אף הודגם השימוש בתשמישי הקודש שנמכרו- לדוגמא לוחות הצד – Grebo Board המשמשות לכראוגרפיה של טקסי פולחן האבות ורוחות היער המתבצע על ידי חברי העמותה בשעות לילה בעומק היער הקדוש בינות לשורשי ה- cotton silk tree.

בין שתי קהילות הגרבו בחוף השנהב ובליבריה קיימים עד היום קשרים עמוקים – כולל כמקובל קשרי חתונה המאפשרים הרחבת מעגלים מעבר לקבוצה הקטנה. ממשלת ליבריה קדם מלחמת האזרחים נתנה את חסותה למחנות היער. אשר אירחו קבוצות שהגיעו מחוף השנהב ומגינאה השכנה אשר בה הקיום של טקסי היער נאסר לחלוטין.

ממשלת מונרוביה אף תמכה בהקמת מוזאון מקומי לתרבויות היער שהוקם על ידי William siegman שתרם רבות לתיעוד המורשת שלהן.

במהלך השנים פיתחו קהילות הגרבו בליבריה ואחיהם בחוף השנהב שפה פורמלית שונה.

בעוד היצירות מחוף השנהב עוברות תהליך של הפשטה ועידון ונוצר קולאג׳ מורכב של אלמנטים המסמלים את תרבות היער לדוגמא – הסריג האלכסוני המשמש להסתרת חרכי הראיה ומסמל את ענפי היער במסכה מחוף השנהב. במסכות מליבריה – שנוצרו בקהילות מבודדות יותר נשמרה האיקונוגרפיה המקורית כמעט ללא שינוי. בתאום מלא לאיורים בספרות מתחילת המאה העשרים. שתי הקהילות נהגו להחליף ביניהן מסכות במהלך טקסים משותפים – עדות למפגש ואלו נשמרו בבתי האוצר של העמותות השונות . נושא זה של היבטים פורמליים של קהילות הגרבו השונות דורש כמובן מחקר נוסף.

##